Almati

Almati (kazakul: Алматы / Almatı, oroszul: Алма-Ата / Alma-Ata) Kazahsztán legnagyobb városa, 1997-ig fővárosa. Népesség Történelem A név eredete Az "almaty" szó kazah nyelven annyit tesz, hogy "almafák közt nőtt". Rövid történelem A város első írásos emléke egy 684-ből való ezüst dirhamon szerepel. A 14. században a mongol uralom alá került, majd 1854. február 14-én elfoglalták az oroszok. Ekkor a város lakossága 5000 fő volt. 1929-től a Kazah Szocialista Köztársaság, majd 1991–1997 között a független Kazahsztán fővárosa volt. A Kazah Köztársaság Legfelsőbb Tanácsa első ízben 1994. július 6-án döntött arról, hogy a fővárost Akmolába helyezzék át, amire végül Nurszultan Nazarbajev elnök 1997. október 20-i rendeletével került sor. A kormányzati szervek költözése 1997 decemberében kezdődött. A költözés indoka hivatalosan az volt, hogy Almati periférikus fekvésénél és fejlődési korlátainál fogva (domborzati beszorítottsága, úthálózat túlterheltsége, környezeti problémák) kevéssé alkalmas fővárosnak, míg Akmola nagy területe, központi elhelyezkedése, fejlett infrastruktúrája és kedvező környezeti állapota folytán megfelelő erre a szerepkörre. A döntésben ugyanakkor az is szerepet játszhatott, hogy a függetlenné vált, de többnemzetiségű Kazahsztán döntően oroszok lakta északi részét erősebben az országhoz kössék, elejét véve az irredenta törekvések megerősödésének. A főváros áthelyezése jelentős költségei miatt nem osztatlanul népszerű a kazah társadalom körében. Éghajlat A város éghajlata az országhoz hasonlóan kontinentális, amelyet a tengerszint feletti magasság és a hegy-völgyi szél is befolyásol. A sarkvidéki légtömegek jószerivel akadály nélkül áramolnak északról délre, emiatt a tél hideg, de déli fekvése miatt Almatiban enyhébb, mint Asztana vagy Ulánbátor esetében. A hideget a Közép-Ázsia sivatagaiból származó meleg légáramlatok csillapítják. A nyári hőséget többnyire csillapítja a város magas tszf. fekvése. Közlekedés A városban 2014-ben Norman Foster irodája által tervezett buszmegálló várókat telepítettek. 2011 decemberében nyitották meg a metró első vonalát 9 állomással. Kultúra Színházak Állami akadémiai színház (opera) és (balett). Abai a neve. Auezov színház Állami Lermotov akadémiai színház (dráma) Sambil filharmónia Múzeumok Központi állami múzeum Állami Kastejev művészetmúzeum Köztársasági Ykylas múzeum Köztársasági irodalom múzeum Központi könyvmúzeum Archeológiai múzeum Umaj művészetmúzeum Városi történelmi múzeum M. Auesov és D. Kunajev háza Egyetemek Al-Farabi Egyetem Abai egyetem Technikai Satpajev Egyetem Újságírói egyetem Közép-Ázsiai egyetem Kazah-Német egyetem Kazah-brit egyetem Kazah-amerikai egyetem Közgazdasági egyetem Technológiai egyetem Kainar Egyetem Agrár egyetem Turan egyetem Televízió és Mozi Egyetem S.D. Asfendiyarov Orvostudományi Egyetem [1] Archiválva 2013. április 23-i dátummal a Wayback Machine-ben Testvértelepülések Tucson, Arizona, USA Tel-Aviv, Izrael Rennes, Franciaország Tegu, Dél-Korea Biskek, Kirgizisztán Isztambul, Törökország Partnervárosok Budapest, Magyarország Moszkva, Oroszország Szentpétervár, Oroszország Kazany, Oroszország Minszk, Fehéroroszország Vilnius, Litvánia Riga, Lettország Ürümcsi, Hszincsiang-Ujgur Autonóm Terület, Kína Várna, Bulgária Alexandria, Egyiptom Jegyzetek További információk Almati repülőtér Archiválva 2022. március 7-i dátummal a Wayback Machine-ben Timeout Almaty – Entertainment Guide Almati testvérvárosai Archiválva 2013. január 28-i dátummal a Wayback Machine-ben